# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Piblinellau, Petrolewm, Gwaith Trydan a Stocio Olew (Diwygiadau Amrywiol) (Ymadael â’r UE) 2018** |
| **DYDDIAD**  | **20 Tachwedd 2018** |
| **GAN**  | **Julie James AC, Arweinydd y Tŷ a’r Prif Chwip** |

**Rheoliadau Piblinellau, Petrolewm, Gwaith Trydan a Stocio Olew (Diwygiadau Amrywiol) (Ymadael â’r UE) 2018**

Mae Rheoliadau 2018 yn cynnwys nifer o ddarpariaethau o fewn meysydd lle y mae cymhwysedd wedi ei ddatganoli, boed yn rhannol neu'n llawn. Mae'r darpariaethau hyn yn diwygio'r ddeddfwriaeth ganlynol.

Deddfwriaeth Ddomestig

* Rheoliadau Cyfarwyddeb Trwyddedu Hydrocarbonau 1995;
* Rheoliadau Gosodiadau Hylosgi Alltraeth (Atal a Rheoli Llygredd) 2013;
* Rheoliadau Trwyddedu Petrolewm (Ceisiadau) 2015
* Rheoliadau Gwaith Trydan (Asesiadau o’r Effaith Amgylcheddol) (Cymru a Lloegr) 2017

**Effaith yr Offeryn Statudol mewn perthynas â Chymru:**

O safbwynt effaith yr Offeryn Statudol yng Nghymru, mae'n diwygio'r rheoliadau canlynol, a hynny i'r graddau y maent yn gysylltiedig â diwygiadau technolegol a materion yn ymwneud ag ymadael sy'n gysylltiedig â gweithgareddau penodol y sector ynni. Bydd yn mynd i'r afael â methiannau cyfraith yr UE sydd wedi'i dargadw i weithredu'n effeithiol a hefyd â diffygion eraill sy'n deillio o'r ffaith bod y DU yn ymadael â'r Undeb Ewropeaidd.

**Unrhyw effaith y gall yr OS ei chael ar gymhwysedd deddfwriaethol y Cynulliad a/neu gymhwysedd gweithredol Gweinidogion Cymru**

Mae'r OSau (pan fônt yn berthnasol i Gymru) o fewn cymhwysedd deddfwriaethol, fodd bynnag, o dan yr amgylchiadau eithriadol hyn pan fo gofyn inni ystyried a chywiro nifer digyffelyb o ddarnau deddfwriaeth o fewn amserlen dynn gan ddefnyddio adnoddau cyfyngedig, egwyddor gyffredinol Llywodraeth Cymru yw ein bod yn gofyn i Lywodraeth y DU ddeddfu ar ein rhan ar gyfer nifer mawr o offerynnau statudol.

**Diben y diwygiadau**

Bydd Deddf Ymadael â'r Undeb Ewropeaidd 2018 yn ei gwneud hi'n bosibl i ddeddfwriaeth sy'n deillio o'r UE gael ei diwygio er mwyn sicrhau ei bod yn gweithredu'n briodol ac yn effeithiol ar ôl i'r DU ymadael â'r UE.

Mae'r diwygiadau hyn yn mynd i'r afael â diffygion sy'n deillio o'r ffaith bod y DU yn ymadael â'r UE. Mae'r offeryn hwn yn diwygio darpariaethau a fydd, er enghraifft, yn amhriodol neu'n ddiangen.

Heb ddiwygio cyfraith berthnasol yr UE ni fyddai'n gweithredu'n briodol ar ôl i'r DU ymadael, a hynny i'r graddau na fyddai'r pwerau i gynnal swyddogaethau statudol yn gwbl sicr.

Mae'r offeryn hwn yn diwygio'r ddeddfwriaeth berthnasol er mwyn sicrhau bod camau diogelu a fframweithiau rheoleiddio presennol yn cael eu cynnal a'u bod yn parhau i weithredu yn yr un modd ar ôl i'r DU ymadael â'r UE.

Mae'r OSau a'r Memoranda Esboniadol sy’n cyd-fynd â nhw, ac sy'n nodi effaith pob un o'r diwygiadau, ar gael yma:

[https://www.gov.uk/eu-withdrawal-act-2018-statutory-instruments](https://emea01.safelinks.protection.outlook.com/?url=https%3A%2F%2Fwww.gov.uk%2Feu-withdrawal-act-2018-statutory-instruments&data=02%7C01%7CGareth.JonesBeili%40gov.wales%7Cd2e090233dd14ed3907a08d6285b8dcc%7Ca2cc36c592804ae78887d06dab89216b%7C0%7C0%7C636740771018781900&sdata=FwZ%2Fgaeo9OpESG4Dgy%2FN%2FwBfHvvSqlJQeVxGt40%2Fabw%3D&reserved=0)

**Pam y rhoddwyd cydsyniad**

Rhoddwyd cydsyniad i Lywodraeth y DU wneud y cywiriadau hyn o ran ac ar ran Cymru, am resymau’n ymwneud ag effeithlonrwydd, hwylustod ac oherwydd natur dechnegol y diwygiadau. Mae’r diwygiadau wedi cael eu hystyried yn llawn; ac nid oes unrhyw wahaniaeth o ran polisi. Diben y diwygiadau hyn yw sicrhau bod y llyfr statud yn parhau i weithio ar ôl i’r DU ymadael â’r UE. Mae hyn yn unol â’r egwyddorion ar gyfer cywiro y cytunwyd arnynt ym mis Mai gan Is-bwyllgor y Cabinet ar Bontio Ewropeaidd.